**Telekommunikasiya vasitələrinə və qurğularına uyğunluq sertifikatının verilməsi üçün müraciətin və sənədlərin qəbulu üzrə**

**inzibati reqlament**

**1. Ümumi müddəalar**

* 1. **Elektron xidmətin adı:**

Telekommunikasiya vasitələrinə və qurğularına uyğunluq sertifikatının verilməsi üçün müraciətin və sənədlərin qəbulu.

* 1. **Elektron xidmətin məzmunu:**

Bu xidmət telekommunikasiya vasitələri və qurğularına uyğunluq sertifikatı verilməsi üçün müraciətin və tələb olunan sənədlərin elektron formada qəbul edilməsindən və telekommunikasiya vasitələri və qurğularına uyğunluq sertifikatının verilməsini təmin etməkdən ibarətdir.

* 1. **Elektron xidmətin göstərilməsinin hüquqi əsası:**

- “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 2011-ci il 23 may tarixli 429 nömrəli Fərmanı (2-ci və 2-1-ci hissələr);

- “Azərbaycan Respublikası Nazirlər Kabinetinin 1998-ci il 21 avqust tarixli 175 nömrəli qərarı ilə təsdiq edilmiş “Azərbaycan Respublikasında telekommunikasiya vasitələri və qurğularının sertifikatlaşdırılması Qaydaları” (4-cü, 5-ci, 6-cı və 7-ci hissələr) və bu Qaydalara əlavə - “Azərbaycan Respublikasında məcburi sertifikatlaşdırılması aparılacaq ümumistifadəli telekommunikasiya şəbəkələrində istifadə edilən telekommunikasiya vasitələri və qurğularının Siyahısı” (1-ci, 2-ci, 3-cü, 4-cü və 5-ci bəndlər);

- Azərbaycan Respublikası Nazirlər Kabinetinin  2011-ci il 24 noyabr tarixli 191 nömrəli qərarı ilə təsdiq edilmiş “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları” və “Elektron xidmət növlərinin Siyahısı” (15.9-cu bənd).

* 1. **Elektron xidməti göstərən dövlət qurumunun adı:**

Azərbaycan Respublikası Nəqliyyat, Rabitə və Yüksək Texnologiyalar Nazirliyinin tabeli qurumu “AzInTelecom” MMC.

* 1. **Elektron xidmətin digər icraçıları:**Yoxdur.

* 1. **Elektron xidmətin avtomatlaşdırılma səviyyəsi:** Qismən.

* 1. **Elektron xidmətin icra müddəti:** 15 (on beş) iş günü.

* 1. **Elektron xidmətin göstərilməsinin nəticəsi:**

Sifarişçinin istehsal, idxal, ixrac və ya realizə etdiyi telekommunikasiya vasitələrinə və qurğularına uyğunluq sertifikatının verilməsi.

**2. Elektron xidmətin göstərilməsinin həyata keçirilməsi**

* 1. **Elektron xidmətin növü:** İnteraktiv.

* 1. **Elektron xidmət üzrə ödəniş:** Ödənişli.

* 1. “Azərbaycan Respublikası Nazirlər Kabinetinin 1998-ci il 21 avqust tarixli 175 nömrəli qərarı ilə təsdiq edilmiş “Azərbaycan Respublikasında telekommunikasiya vasitələri və qurğularının sertifikatlaşdırılması Qaydaları”nın 4.7-ci bəndinə əsasən, telekommunikasiya vasitələri və qurğuları üzrə keçirilən sertifikatlaşdırmanın işi və xərcləri sifarişçi tərəfindən ödənilir. Ödəniş telekommunikasiya vasitələri və qurğuları üzrə keçirilən sertifikatlaşdırmanın işi və xərcləri nəzərə alınmaqla sertifikatlaşdırma orqanı ilə sifarişçi arasında bağlanmış müqavilə şərtlərinə əsasən həyata keçirilir.

**Telekommunikasiya vasitələrinə və qurğularına uyğunluq sertifikatının verilməsinə görə ödənişin aparılması üçün hesab**

|  |  |
| --- | --- |
| **B1. Benifisiar (alan) bank** |  |
| **Adı:**  **Kodu:**  **VÖEN:**  **M/h:**  **S.W.İ.F.T. Bik:** | “Azərpoçt” MMC PF 1  691011  9900037711  AZ76NABZ01350100000000094944  AZPOAZ22 |
| **B2. Vəsaiti alan** |  |
| **Adı:**  **Hesab №:**  **VÖEN:** | “AzInTelecom” MMC  AZ30AZPO91015461200420100063  9900048721 |
| **C1. Valyuta növü** | AZN |

**Qeyd:**Ödənişlərin aparılması köçürmə yolu ilə həyata keçirilir və ödənişi təsdiq edən sənədin surəti skan edilərək göndərilir.

* 1. Təminatçı elektron xidmətin göstərilməsi üçün ödənişin real vaxt rejimində elektron formada həyata keçirilməsi imkanını təmin etməlidir.

* 1. **Elektron xidmətin istifadəçiləri:** Fiziki və hüquqi şəxslər, dövlət orqanları.

* 1. **Elektron xidmətin təqdim olunma yeri:**

- www.e-gov.az

- www.mincom.gov.az/e-xidmetler/

- www.azintelecom.az

* 1. **Elektron xidmət barədə məlumatlandırma:**

- İnternet ünvanı: www.azintelecom.az

- Elektron poçt: info@azintelecom.az

- Faks:  (+99412) 598-48-40

- Telefon:  (+99412) 498-18-66

* 1. **Elektron xidmətin göstərilməsi üçün tələb olunan sənədlər və onların təqdim olunma forması:**

**Aşağıdakı sənədlərin skan edilmiş surətləri müraciətə əlavə edilir:**

* + 1. Xidmətlərin verilməsi üçün sifarişçi tərəfindən təqdim edilən müraciət ərizəsi (1 və 2 nömrəli əlavələr imza və möhürlə təsdiqlənir);
    2. Mənşə sertifikatı;
    3. Uyğunluq sertifikatı;
    4. İstehsalçının test-sınaq nəticələrinin surəti;
    5. İstehsalçının keyfiyyət sertifikatının surəti;
    6. Texniki pasport.

**3. Elektron xidmətin göstərilməsi üçün inzibati prosedurlar**

* 1. **İnteraktiv elektron xidmətlər üçün sorğu:**

* 1. **Sorğunun formalaşdırılması:**

İstifadəçi (Ərizəçi) bu inzibati reqlamentin 2.4-cü bəndində göstərilən internet ünvanlara daxil olaraq müəyyənləşdirilmişqaydalarla tanış olduqdan sonra, növbəti mərhələyə keçərək, vergi orqanları tərəfindən uçota alınması haqqında vergi ödəyicisinin eyniləşdirmə nömrəsini (VÖEN) aidiyyəti üzrə daxil edir. Bundan sonra vergi ödəyicisi haqqında açılan məlumat səhifəsinin altında Ərizəçiyə aid müvafiq əlaqə vasitələri qeyd edilir. Növbəti mərhələdə müraciətin növü seçildikdən sonra, bu inzibati reqlamentin 2.6-cı bəndində göstərilən sənədlərin skan olunmuş surətlərini müraciətə əlavə edilir. Müraciətin sonunda istifadəçi açılmış yeni səhifədə formalaşmış müqavilə (müqavilə olmadığı və ya qüvvədən düşdüyü təqdirdə) və müraciət ərizəsini çap edərək imza və möhürlə təsdiq etdikdən sonra müraciət ərizəsini [certificate@azintelecom.az](mailto:certificate@azintelecom.az) elektron poçt ünvanına, 2 nüsxədə təqsdiqlənmiş müqaviləni isə fiziki qaydada Əlibəy Hüseynzadə 74 ünvanında yerləşən “AzInTelecom” MMC-nin Sertifikatlaşma departamentinə təqdim edir.

* 1. **Sorğunun qəbulu:**

Sorğu bu inzibati reqlamentin 2.4-cü bəndində göstərilən internet ünvanlara daxil olduğu tarixdə qeydə alınır və bu barədə dərhal ərizəçinin elektron poçt ünvanına bildiriş göndərilir. Sorğunun sonrakı icrası ilə bağlı ərizəçiyə bildiriş göndərilir.

* 1. **Elektron xidmətin göstərilməsi və ya imtina edilməsi:**

* 1. **Sorğunun yerinə yetirilməsindən imtina halları:**

Sertifikatın verilməsi üçün təqdim olunan ərizə ilə ona əlavə edilmiş sənədlər arasında uyğunsuzluq aşkar edildikdə, bu inzibati reqlamentin 2.6-cı bəndində göstərilən sənədlər tam təqdim edilmədikdə və ya təqdim edilmiş sənədlərdə qeyri-dəqiq məlumatlar mövcud olduqda telekommunikasiya vasitələrinə və qurğularına uyğunluq sertifikatının verilməsindən imtina edilir. İmtinanın səbəbləri göstərilməklə 5 (beş) gün müddətində ərizəçinin elektron poçt ünvanına bildiriş göndərilir.

* 1. **Sorğunun qəbulu:**

Ərizəçi tərəfindən telekommunikasiya vasitələrinə və qurğularına uyğunluq sertifikatının verilməsindən imtina halları aradan qaldırıldıqdan və sənədlər təkrar təqdim edildikdən sonra, sertifikatın verilməsi məsələsinə yenidən baxılır və prosesin nəticəsi haqqında ərizəçiyə elektron poçtla məlumat verilir.

* 1. **Sorğunun icrası:**

* 1. **Ardıcıl hər bir inzibati əməliyyat, o cümlədən məsul şəxs haqqında məlumat:**

Sorğu qəbul edildikdən sonra Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”a uyğun olaraq qeydiyyata alınır və AzInTelecom MMC-nin Sertifikatlaşma departamentinə icra edilməsi üçün göndərilir.

* 1. **Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:**

Məsul şöbədə sorğuya və ona əlavə edilən sənədlərə baxılır və təqdim edilmiş sənədlərdə telekommunikasiya vasitələrinə və qurğularına uyğunluq sertifikatının verilməsindən imtina halları və ya təqdim edilmiş sənədlərdə çatışmazlıqlar aşkar edildikdə, bu barədə ərizəçinin elektron poçt ünvanına 5 (beş) iş günündən gec olmayaraq bildiriş göndərilir. Onlar aradan qaldırıldıqdan və sənədlər təkrar təqdim edildiyi gündən sonra onlara 15 (on beş) iş günü müddətində yenidən baxılır və müvafiq qərar qəbul edilir. Əlavə öyrənilmə və yoxlanılma tələb edən müraciətlərə isə ən geci 30 iş günü müddətində baxılır.

* 1. **İnzibati əməliyyatda iştirak edən digər dövlət orqanı haqqında məlumat:** Yoxdur.

* 1. **Hər bir inzibati prosedurun nəticəsi və onun verilməsi qaydası:**

Çatışmazlıqlar və ya imtina üçün əsas olmadıqda, uyğunluq sertifikatının verilməsi haqqında rəy verilir və ərizəçi ilə sertifikatlaşdırılma işlərinin keçirilməsinə görə müqavilə bağlanılır. Bu müqaviləyə uyğun olaraq ərizəçi ödəniş apardıqdan və müvafiq ödəniş sənədinin skan edilmiş surətini təqdim etdikdən sonra uyğunluq sertifikatı blankı hazırlanır. Sertifikat blankı şəxsiyyət vəsiqəsi təqdim edilməklə qeydiyyata alınaraq, sertifikat sahibi tərəfindən imza ilə təsdiqləndikdən sonra sahibinə verilir.

* 1. **Elektron xidmətin yerinə yetirilməsinə nəzarət:**

Elektron xidmətin yerinə yetirilməsinə nəzarəti həyata keçirir.

* 1. **Nəzarət forması:** Kargüzarlıq.

* 1. **Nəzarət qaydası:**

Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada.

* 1. **Elektron xidmətin göstərilməsi üzrə mübahisələr:**

* 1. **İstifadəçinin şikayət etmək hüququ haqqında məlumat:**

Ərizəçi göstərilən elektron xidmətlə bağlı onu razı salmayan istənilən məsələ barədə yuxarı səlahiyyətli orqana (vəzifəli şəxsə) inzibati qaydada və məhkəməyə şikayət edə bilər.

* 1. **Şikayətin əsaslandırılması və baxılması üçün lazım olan informasiya:**

Şikayət kağız üzərində və ya elektron formada tərtib edilir. Kağız üzərində şikayət Azərbaycan Respublikası Nəqliyyat, Rabitə və Yüksək Texnologiyalar Nazirliyin poçt ünvanına, elektron şikayət isə bu inzibati reqlamentin 2.5-ci bəndində göstərilən elektron poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır.

* 1. **Şikayətin baxılma müddəti:**

Şikayətə “İnzibati icraat haqqında” Azərbaycan Respublikası Qanununun 78.1-ci maddəsində müəyyən olunmuş müddətdə baxılır.

**Qeyd:**Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.

|  |
| --- |
| ***“Telekommunikasiya vasitələrinə və qurğularına***  ***uyğunluq sertifikatının verilməsi üçün müraciətin***  ***və sənədlərin qəbulu üzrə inzibati reqlament”ə***  ***1 nömrəli əlavə***    ***Fiziki və hüquqi şəxslər üçün***  *(Hüquqi şəxsin blankında)*    **Azərbaycan Respublikası Nəqliyyat,**  **Rabitə və Yüksək Texnologiyalar Nazirliyi**  **“AzInTelecom” MMC-nin direktoru v.i.e.**  **xanım Leyla Məmmədovaya**      **ƏRİZƏ**  **Hörmətli Leyla xanım!**  Xahiş olunur, (Sifarişçinin adı qeyd olunmaqla) MMC-yə VÖEN:\_\_\_\_\_\_\_\_\_\_\_ məxsus aşağıda adları qeyd olunan telekommunikasiya avadanlıqlarına respublikanın qarşılıqlı telekommunikasiya şəbəkəsinə yeni “uyğunluq sertifikatı”nın verilməsi ilə bağlı xidmətlərin göstərilməsinə dair müraciətimizi qəbul edəsiniz.  Xidmətlərin icrasına dair ödənişə zəmanət veririk.   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­\_ 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   **Hörmətlə**  (rəhbər) ad/soyad |
|  |

|  |
| --- |
| ***“Telekommunikasiya vasitələrinə və qurğularına***  ***uyğunluq sertifikatının verilməsi üçün müraciətin***  ***və sənədlərin qəbulu üzrə inzibati reqlament”ə***  ***1 nömrəli əlavə***    ***Fiziki və hüquqi şəxslər üçün***  *(Hüquqi şəxsin blankında)*  **Azərbaycan Respublikası Nəqliyyat,**  **Rabitə və Yüksək Texnologiyalar Nazirliyi**  **“AzInTelecom” MMC-nin direktoru v.i.e.**  **xanım Leyla Məmmədovaya**    **ƏRİZƏ**  **Hörmətli Leyla xanım!**  Xahiş olunur, (Sifarişçinin adı qeyd olunmaqla) MMC-yə VÖEN:\_\_\_\_\_\_\_\_\_\_\_ məxsus aşağıda adları qeyd olunan telekommunikasiya avadanlıqlarına respublikanın qarşılıqlı telekommunikasiya şəbəkəsinə “uyğunluq sertifikatı”nın qüvvədə olma müddətinin artırılması ilə bağlı xidmətlərin göstərilməsinə dair müraciətimizi qəbul edəsiniz.  Xidmətlərin icrasına dair ödənişə zəmanət veriririk.   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­\_ 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   **Hörmətlə**  (rəhbər) ad/soyad |